### Beslutningstema

Det skal i denne sag besluttes, hvorledes en eventuel kommende prioritering foregår i Kommunalbestyrelsen i april 2023.

### Historik

Klima-, Vækst- og Udviklingsudvalget fastsatte den 11. maj 2022 ansøgningsfristen for VE-ansøgninger til den 16. december 2022 (tredje ansøgningsrunde).

Den 30. september 2020 blev de VE-politiske guidelines godkendt i Kommunalbestyrelsen.

De supplerende kriterier til de VE-politiske guidelines blev godkendt i Kommunalbestyrelsen den 31. marts 2022 .

Den 24. november 2022 godkendte Kommunalbestyrelsen de samlede VE-politiske guidelines og ændrede betegnelsen til "VE-politiske retningslinjer".

Den 31. august 2022 godkendte et flertal i Kommunalbestyrelsen, at der blev prioriteret 11 projektforslag fra anden ansøgningsrunde til videre planlægning.

### Sagsfremstilling

De VE-politiske retningslinjer opstiller de politiske forventninger til de projekter, der eventuelt skal fremmes. Af retningslinjerne fremgår de overordnede principper og vurderingskriterier for den politiske stillingtagen samt dokumentationskrav til ansøgere.

Ved den tredje ansøgningsrundes udløb den 16. december 2022 blev der modtaget i alt 30 VE-ansøgninger (6 vindmølleprojekter, 7 hybridprojekter og 17 solcelleprojekter).

Forvaltningen har oplistet ansøgningerne i det vedlagte oversigtskema med overordnede volumener. Derudover er der udarbejdet et kort, som viser de enkelte projekttyper i hver kategori, modtaget i den nye runde. Et samlet oversigtskort, der viser de tidligere 11 prioriterede projekter samt de nye 30 modtagne projektforslag medbringes på mødet.

Derudover er de enkelte ansøgninger og deres bilag samlet i separate filer (en pr. ansøgning) og sendt til Kommunalbestyrelsen den 22. december 2022.

Forvaltningen lægger op til en kommende proces, hvor der ses på en samlet indsats for VE-processen. Dette omfatter afstemningsforhold, forening/fondsdannelsen samt en priortering af de nyindkomne ansøgninger.

For afstemningsforhold og forening/fondsdannelse pågår arbejdet i den politiske VE-gruppe, hvor der lægges op til, at der kan ske en politisk behandling af mulige konstruktioner i marts.

På udvalgets møde i marts 2023 vil der blive givet en status på planlægningen af de prioriterede 11 projekter samt tidsplaner herfor. Disse er udarbejdet i samspil med projektansøgningerne, som også vil være baggrundsmateriale for en eventuel priortiering af de nye ansøgninger.

Omkring de nyindkomne ansøgninger lægges der op til, at forvaltningen frem mod april 2023 gennemgår og screener dem i forhold til statslige interesser, planforhold og landskabsforhold samt retningslinjerne, således der udarbejdes en samlet oversigt, hvor ansøgningerne er oplistet og skematiseret udfra temaer i retningslinjerne, så det skabes et overblik.

På udvalgets møde i april 2022 vil materialet blive fremlagt for en drøftelse af den videre proces, som på det tidspunkt kan kommunikeres sammen med de øvrige VE-forhold, som på dette tidspunkt vil være belyst.

### Lovgrundlag

Forvaltningsloven.

### Fagchefen for Plan og Udvikling indstiller,

at de 30 nye ansøgninger forelægges efter en screening på udvalgets møde i april, hvor den videre proces drøftes.

### Beslutning

Indstillingen godkendt.